钦定古今图书集成/方舆汇编/职方典/第1142卷 > 安陆府祠庙考 府县志合载
## 钦定古今图书集成/方舆汇编/职方典/第1142卷 > 安陆府祠庙考 府县志合载

本府。〈钟祥县附郭。〉

风云雷雨山川坛　：在城南三里。祭以文庙之明日。旧有“八蜡庙。” 更衣厅久废。

皇清康熙二年，知县程起鹏捐俸增筑周回墙垣四。

十八丈五尺

社稷坛　在城北二里。万历十四年，知府房守士改建于西门外大桥北官道旁。有“《说召》亭” ，邓美政为司理时所建。越十年，分守荆西葺而新之。今废。

邑厉坛　旧在城外，成化中汉水浸溢，始徙之子胥台上，后复改西门外，后改北门外。

城隍庙　宋时在子城外之高阜，洪武二十年即三王庙基立之。弘治初改迁，从岵山东偏大东门内。祭日同。山川。府城隍封“威灵公” ，“县城隍封显佑伯。”

旗纛庙　在东教场，久废。

三皇庙　在县南闸口外。

禹王庙　因城南一带苦水涨，设庙以镇之。兵燹后，基址仅存。

帝王庙　在温峡口内，久废。

东岳庙　凡四：一在府治左鼓楼坡，一在学宫侧，一在寺下侯家塘，一在阅武门外新街。三圣庙　在县南，久废。

二圣庙　在县北二十里。

三闾大夫庙　在汉江西三十里三尖山左。久废。

龙王庙　在县西，久废。

桐柏庙　在县东，久废。

白马庙　在县南，久废。

二郎庙　在县东南

惠泽庙　在县东

火神庙　凡三，一在县东报恩寺，一在县街，一在大东门内。

高庙　在县东郭外，上有无梁殿。

草庙　在县南四十里堤上。

三官庙　在县南七十里。

黑虎庙　凡二：一在小东门外。一在文昌阁左。五显庙　，凡四：一在小东门内，万历间建。一在元祐宫右，正德十五年建，历兵火如旧。一在东街，正德间，有白鸦栖止其处，居民陈锦掘地得石，有“五显灵祠” 四字，因建。一在寺下十字街，万历间建。

五显太平庙　在城西南马头上。正德十六年建。明末兵燹。

皇清顺治十一年，卞国龙重修。

马王庙　一在县治东

皇清康熙四年，知县程起鹏建。一在阳春门月城内。

汉渎祠　在汉江边，万历三十年重修。昔年天旱，赴祠祷之，立应。后汉江西徙今城南石桥关内，遗址尚存。

云长祠　在兰台东偏，宋淳熙中建。今一在城内鼓楼坡，一在阳春门内月城左。

李靖祠　在东街高阜，久废。

屈原祠　在汉江岸，久废。

岳飞祠　在石城驿之西，万历二十六年，太监杜茂建。

“楚二王祠　” 在樠木山，久废。

八蜡祠　在城南坛内，万历二十五年，知府常裕为百姓禳田而建。明末兵燹。

皇清康熙五年，知县程起鹏重建。

土地祠　在县治仪门之东。

包公祠　在察院东。祀巡按御史包节。嘉靖间，弹劾守备太监廖斌，被逮，卒于狱。郢人思而祀之，久废。

三忠祠　在西门内。其一祀姚善，善为苏州太守，死靖难。其一祀周宪，宪为江西副使，与华林贼战死。其一祀刘概，概为行人，谏明武宗南巡，杖卒。

高公祠　在县东七里湾外，祀分守荆西道高第。

叶公祠　在县东七里湾外，祀分守荆西道叶。

秉敬

吴公祠　在县东寺下腰城关内，祀分守荆西道吴尚默。

文昌阁　，祭以季春之朔三日，是日建醮，演戏庆贺。阖邑父老子弟毕集，宴享神惠，欢聚竟日。《京山县》

风云雷雨山川坛　：在县治东南二里。

社稷坛　：去县治二里。

厉坛　在县治西北三里。

城隍庙　在县治南凤凰山。洪武三年，知县刘桓建。正统间，知县毛祥、嘉靖间，知县李讱、罗向辰相继修。

皇清康熙三年毁，知县雷镜重修。

关王庙　在县治东二里。正统十一年，知县毛祥重修。按邑无专祀，康熙十年，知县雷镜于城隍庙东买地新建大殿三间、头门三间。邑人复建“雷公遗爱书院” 附焉。十二年，知县吴游龙建，献台一间，又东西建道院房楼共八间。

东岳庙　在县治东二里。正统八年，知县毛祥重修。

申大夫庙　在县治东二里，祀楚大夫。申包胥庙在关帝殿旁。久为荒墟，像被虫蛀朽，仅存其首。知县章聚奎塑其像，立祠以祀之。今废。按《富水郡志》：在县南门外圆觉院东。明崇祯间，改建泰山庙侧。

惠泽庙　在县南惠亭山顶。祀宋王安石。安石为京山丞，于邑有惠政，民因立祠以祀之。按《富水郡志》，在县南凤凰台西，不言所祀。明初，县人指鸭嘴山庙为惠泽，遂以惠亭名山。今考庙所奉乃二郎，而王荆公主竟旁置也。

五通庙　在县治东门外。明成化间，邑人陈福寿建。嘉靖中，太监廖斌重修。

水府庙　在华景门外溾堤畔。旧名“老官” ，后易今名。明嘉靖中，县丞俞松为高阁以瞰清流。今废。

淮渎庙　在县西

灵泉庙　在惠泽庙西

三皇庙　，明洪武初立，三十三年废。

昭惠王庙　在温泉

“张良庙　” 、“诸葛武侯庙　” 今并废。

白马庙　在城北二里

潜江县

风云雷雨山川坛　在县东南。成化十二年，知县胡璘修制如社稷，今废，惟坛存。

社稷坛　在县西，洪武三年，知县史纯一立。邑厉坛　在县治西。成化六年，知县汪志建。《水圮》，今迁于县治北。

乡厉坛　，旧二十三里俱有祭，今随乡村各便祭，以九月九日。

城隍庙　“在县治西。洪武三年，知县史纯一建。天顺七年，知县吕文重修。成化六年，知县汪志。弘治五年，知县张昺重修。万历二年，知县李之珍增修。” 前殿两楹。《十庙》

夏禹庙　新丰苦水，因建庙以祀禹。

东岳庙　一在龙渊寺。成化四年，知县吕文迁于县河南岸，万历二十六年，知县曹珩重修。一在“白洑。”

水府庙　旧在县治正街。成化间，知县汪志迁东河岸。嘉靖间，知县黄学准迁北门外河岸，以镇石矶。万历九年，主簿刘改增为楼。二十四年，知县曹珩建三元阁于庙后。

楠木庙　：在水府左，知县黄学准修，今废。神迁入“水府庙。”

五显庙　在十字右街，天顺间知县吕文建。萧公庙　“一在县治南，弘治七年知县萧瓒重修。一在县治北二十五里，成化三年知县吕文立。今俱废。”

高兴庙　据《省志》云：“在县九十里” ，今不知所在。汉寿亭侯祠　。一在县南十字街左，正统三年知县陈敏政立，天顺七年知县吕文重修，毁于火。弘治二年知县张昺重建，嘉靖十五年复火，三十一年僧如静募建，崇祯十年复修。一在县西北忠义铺，知县潘之祥建，崇祯己卯年崩入河。一在县南三里，邑御史刘寅建。

马伏波将军祠　在县七里河东，黄汉垸。隆庆四年建。

高季兴祠　，在县西北九十里。

周公祠　，祀知县周延，嘉靖间建立，今废。“潘公祠　” ，祀知县潘之祥，在忠义铺，今崩入河。“陈公祠　” ，祀知县陈梦珫，旧在水府庙后，今废。康熙五年，邑人莫若玉重建于元真观之左。

罗公祠　祀知县罗万象，在北门外，今崩入河。“朱公祠　” 祀知县朱熙洽。旧祠久废。康熙五年，邑绅士重建于县前正街。

林公祠　在芦洑三江口，祀开府林天擎。《沔阳州》。

“风云雷雨山川坛　” 在州南郭外。

社稷坛　在西北漕河西岸。

郡厉坛　在漕河北

里社乡厉坛　并废

城隍庙　旧在州西南。兵毁，乃迁东北。洪武初，再迁于东。天顺、成化、正德间，相继修。崇祯十四年重修。

马侯庙　在州西北五里。祀汉伏波将军新息侯援。洪武中重建，春秋致祭。

关将军庙　在州城隍庙东，郡人数葺焉。以岁五月十三日为侯诞日。先期舁侯出，周行坊市民家，各以牲醴祀。元大德十一年庙灾，侯像独完，士民叹异。

旗纛将军庙　在卫后。昔传台中崩，现金银兵器。

东岳庙　在漕河之浒

水府庙　在汉津桥外

泰山庙　在州北三里，疑即“碧霞元君祠。” 洪山庙　在城东十五里。

皇清康熙九年建。“汉南诸山皆发源于大洪山”，故多

以洪山名

灵山庙　在红菱垸

红庙　在县西十里铺

马王庙　在铁柜村

楼阁庙　在吕蒙口，同知允厘改名“水梵庵。” 九宫庙　，在竹林湾，同知茂芝改名“竹林庵。” 狄梁公祠　，在城东门外。崇祯间火，废。

李公祠　祀佥宪佺台，又名“仙桃书院。”

锺公祠　祀知州顺，在沧浪水上，今废。

孙公祠　祀知州衍，在仁风塔南。崇祯己卯，并祀林济。

徐公祠　祀知州待任，在东门外，有殷湖。垸香火田二十二亩。

应公祠　祀知州汝稼

郭公祠　祀知州乔。二祠俱在东门外，戊寅火，废。

“章公祠　祀知州旷。” 一在东门外，有藏书阁。一在沙镇，居民看守。

景陵县

山川坛　：在城南门外，知县丘宜重修。

社稷坛　：在城门外西北隅。知县姜绾重建。丘宜修，缭以垣墙，周百丈。

厉坛　在郭北，知县姜绾“重建。”

城隍庙　在东南。明知县张继宗、姜绾、周端次第修葺。

“伏羲庙　” 在北雪门内五华山麓。

神农庙　在五华山，临津门，伏羲祠旁有洗墨池、青钱亭，唐李翱读书处。

斗谷於菟庙　：在官城村。

水府庙　在县北柳家河，祀萧公。先是，土人发愿修庙，忽有商人游此，许捐木助工，不言姓名而去。及期兴造，忽山水暴涨，浮木百根至庙弗去。土人梦神告云：“吾即前商人，此木即许修庙者也。” 言讫而寤，于是发木造殿。

水府庙　在县西湖堤

“先主庙　” ，在留驾河上。

诸葛庙　旧在县北上白湖村。正德间，知州徐咸修建。嘉靖间，知县丘宜重建。崇祯间，知县杨一㒞移祀古城内聚义楼下。又一庙，在县西北旧圮。康熙六年，邑人陈应善重修。

关帝庙　旧在县南城上，嘉靖二十二年，佥宪柯乔改建县北古城冈前，左右有坊。

西庙　在城西五里。洪武甲辰，李廷琛刱建。弘治己未，知县周端修。

白起庙　在白云三汊口。

五显庙　在县西城上

子云庙　在县东北云潭村。明初，指挥李廷琛所建。今琛葬处即与庙相近，名“虎形地。”

白马庙　在县南坛旁。合祀白起、马援，非取《驮经》也。

二郎庙　在县北古城西，即“清源妙道真君” 也。洪武年间立，崇祯己巳年重修。

药王庙　在水月庵前，祀神农、帝孙、韦二真人。澨水庙　在县西。马溪河去石家河不远，马溪河发源赵横寺，此三澨之“扬水” 也。石家河发源空洞如意寺，此三澨之“巾水” 也。二水发源皆有。

寺，故于此建“澨水庙。”

九真庙　在县北。崇祯年间，邑人江良相、良桢同修。

花台庙　在县北。万历乙巳年，胡观光修。陆羽祠　在西塔寺中。万历癸巳，参议周芸建。泰昌庚申，举人周命重修。后圮。

皇清丁酉年，僧松影复修。康熙丁未年，署县事李馨

捐俸重修

刘郡守祠　在皂角寺社学亭。康熙四年，市民重修旧祠，改建公馆。

刘邑侯祠　在古城关帝庙旁。公讳继礼，字公立，万历甲辰进士，四川宜宾人；有惠政，民立祠祀之。

任氏三烈祠　原任景陵县训导任高妻李氏两女，瑞哥、留哥，因高升万载教谕，同舟赴任，至净潭，夜被盗劫，胁奸不从，长女绝裾投水，次女骂赋投水，妻李氏亦赴水死。越三日，尸浮水面，交结相抱。时当盛暑，骨肉不腐，颜色如生，人以为贞烈所感。上其事旌表立祠，岁时学官亲祭之。

大中丞徐公祠　在古城内。

锺、谭二先生合祠　祀先贤锺惺、谭元春，即锺学宪故宅也。祠在通衢，谭公弟兵宪元方拓地建宇，祀二先生于其中。

荆门州

风云雷雨山川坛　：在州治南，曰“南坛。” 中祀风云雷雨，左祀境内山川，右祀城隍。设石龛三，制如社稷，今废，惟坛存。鹅掌松一株，大数围，形如鹅掌。

社稷坛　：在州治西北，曰“西坛。” 左社、右稷，设石龛二。旧有神厨坛门，今废，惟坛存。

厉坛　在州北门外，曰“北坛。” 祭以正月望日、七月望日，十月望日。

城隍庙　在州治西。相传元知荆门军聂炳殁，为本境城隍。宋边居谊筑城时所建，庙屡经火毁。康熙二年，知州李灿重建。

关王庙　一在中街，一在掇刀铺。

东岳泰山庙　：在州南，贼毁，顺治三年，州民重建。

马王庙　：在州北门外。康熙二年，荆镇合营同建。

岳相公庙　在州南七里。祀武穆岳侯。

五通庙　在州城后街

鄂相公庙　在州南新店铺，祀尉迟敬德。渊感庙　，在蒙泉上，祀龙神昭济利善侯，因陆九渊“感泉” 而名。

文昌祠　：在学宫东北。

陆文安祠　在唐安寺右，祀陆九渊。

胡文定公祠　在州南台，祀胡安国。

原公祠　在土门桥东，祀原瑛。明正德六年，蓝、鄢作乱，盘据房竹山中，荆门海会寺石和尚应之，大肆屠戮。后原瑛招抚之，因而开设。郧阳以瑛为抚治，故各处祀之。今为贼毁。

孙何、孙仅祠　在东山书院中。

吴公祠　在州城南，祀吴昉。

三贤祠　在州治南，祀陆象山、胡文定、朱震。《当阳县》

山川坛　在县东南一里。

社稷坛　在县北一里

邑厉坛　在县北门外。以上三坛俱洪武间知县魏忠建。

城隍庙　在儒学东

关王庙　在县西北五里。成化间，知县黄恕奏请，春秋祀之。

泰山庙　在城南

五显庙　一在东门外，一在北门外堤上。张侯庙　在倒流桥东。

显烈庙　在县北六十里倒流桥。

楚庄王庙　在黄泥冈

“楚昭王庙　” 今失所在。

四公祠　在玉阳观傍，祀中丞赵贤、守藩王琁、巡臬邓林乔、郡守赵睿。万历四年，邑人以四公修城，故祀之。

胡文定公祠　在县北十五里龙泉寺右。祀胡安国。知县黄恕奏请，春秋祭之。

张赵祠　，在县东五里。祀汉西乡侯张飞、顺平侯赵云。

赵忠肃忠靖祠　祀宋赵方、赵葵父子。今并废，仅存遗址。

双忠祠　在县东柘林滩上。祀申包胥、屈原，今废。讹呼“双冢子。”

四贤祠　祀宋唐质肃、胡文定、朱汉上、陆象山。在玉阳观旁，亦曰“玉阳书院。”

杨公祠　明崇祯年间，邑人祀杨正芳，今为“白衣庵。”

三义祠　在县治东。明天启间，知县胡汝川建。